CELEX: 62015CN0057
Language: sk
Date: 2015-02-09 00:00:00
Title: Vec C-57/15: Návrh na začatie prejudiciálneho konania, ktorý podal Hof van beroep te Antwerpen (Belgicko) 9. februára 2015 – United Video Properties Inc./Telenet NV

27.4.2015   
            
            
               SK
            
            
               Úradný vestník Európskej únie
            
            
               C 138/34
            
         Návrh na začatie prejudiciálneho konania, ktorý podal Hof van beroep te Antwerpen (Belgicko) 9. februára 2015 – United Video Properties Inc./Telenet NV
   (Vec C-57/15)
   (2015/C 138/46)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van beroep te Antwerpen
   
      Účastníci konania pred vnútroštátnym súdom
   
   
      Odvolateľka: United Video Properties Inc.
   
      Odporkyňa v odvolacom konaní: Telenet NV
   
      Prejudiciálne otázky
   
   
               1.
            
            
               Bráni slovné spojenie „dostatočné a primerané trovy konania a iné výdavky“ v článku 14 smernice 2004/48 (1) belgickej právnej úprave, ktorá umožňuje súdom zohľadniť konkrétne určené okolnosti prípadu a pre trovy právneho zastúpenia použiť systém paušálnych sadzieb?
            
         
               2.
            
            
               Bráni slovné spojenie „dostatočné a primerané trovy konania a iné výdavky“ v článku 14 smernice 2004/48 judikatúre, podľa ktorej náklady na technické poradenstvo sú nahraditeľné len v prípade (zmluvného alebo mimozmluvného) pochybenia?
            
         
      (1)  Smernica Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva (Ú. v. EÚ L 157, s. 45; Mim. vyd. 17/002, s. 32).